ОТЧЕТ ЗА КУЛТУРНАТА ДЕЙНОСТ НА

НЧ „ПРОСВЕТА – 1927 г.”с.ЧИФЛИК ЗА 2021 г.

Поради пандемията голяма част от предвидения културен календар за 2021 г. не беше изпълнен.Пропуснати празници бяха Бабин ден, годишнина от гибелта на Апостола, Тодоров ден с Ялова сватба, Ден на Българската просвета и култура и празник на читалището - 24 май, участие във Фестивал на сливата, Празник на картофа ,ден на будителя,Коледно – Новогодишно тържество.

Първото мероприятие, което имаше възможност да се проведе на открито беше Сирни Заговезни – ден за прошка на 14 март.

Запалихме ритуален огън. За всички присъстващи бяхме приготвили традиционната баница със сирене,която винаги присъства на българската трапеза на този ден.За децата проведохме ритуални игри , характерни за празника – хамкане на халва, дърпане с въже , скачане с чувал , търсене на мънисто в жито, после всички около огъня въртяха оругльовици и изпращаха нарицания от едната на другата махала.

Празника завърши с български хора , след което всички се прибраха по домовете да празнуват семейно.

На 24 юни пред читалището проведохме Еньов ден. Приготвихме билков чай от ароматни билки брани и изсушени от землището на селото, който всички присъстващи опитаха.Времето беше чудесно и се получи хубав празник.

На 12 юли на местността Калчево проведохме Петров ден.

Мястото , където ни стана традиция да правим празника е уникално между гората и реката в дните горещници както ги наричат хората от 12 до 15 юли.

Както всяка година , така и тази забъркахме в котлето на открит огън бял мъж , приготвихме и петровско пиле и много други специалитети.Събраха се много хора и празника премина с голямо веселие.

На 24 юли читалището ни участва в празник организиран от МИГ- Троян , Априлци , Угърчин наречен „Заедно в Гетсиманската градина”в село Орешак , в който ние се представихме с приготвяне на качамак по чифлишки, тъй- като празника беше и кулинарен.

На 31 юли, както всяка година последната седмица на месец юли имахме възможността да проведем детския празник, който децата чакат с нетърпение и ние всеки път се опитваме да въведем нещо ново.Тази година заедно с конкурса за детска рисунка , организирахме кратко обучение по грънчарство.За целта поканихме възпитаничка от СХУПИ гр. Троян, Косара Моник,живуща в село Чифлик , която демонстрира на любопитните малчугани техниката на източване на глинените съдове.Това предизвика голям интерес у децата и всяко едно от тях имаше възможност да направи своя фигурка ,която с гордост да покаже на своите родители.Тази година поканихме аниматор от град Плевен- Архи, който забавляваше децата по време на празника .Той им направи демонстрация на различни фокуси ,а те в захлас не отделяха поглед от него.Накрая за всички деца направихме почерпка.Празника премина в голямо веселие и забавни игри.

Поради голяма заболяемост на населението около Коледно – Новогодишните празници , празник в читалището не се състоя, затова Дядо Коледа и Снежанка посетиха домовете на малчуганите и раздадоха подаръците. Така измина 2021 г. и въпреки наложените ограничения се опитахме да разведрим една трудна година , да се надяваме настоящата 2022 г. да бъде по – добра .

Председател :……………………………..

/И. Минков /